Sapa herhaal naakte Amerikaanse propaganda – praag.co.za — 20 jaar jonk!
Sapa herhaal naakte Amerikaanse propaganda
Sapa het Vrydag naakte Amerikaanse en NAVO-propaganda herhaal waarin “berig” word dat “strawwe maatreëls” teen “Russiese aggressie” teen die Oekraïne ná die NAVO-beraad in Wallis sal volg.
Amerika en die Europese Unie gaan na verwagting nuwe gekoördineerde sanksies teen Rusland aankondig. Dit gaan beperkings insluit op van die land se belangrikste energiemaatskappye, sowel as reisbeperkings.
Die sanksies word teen die Russiese president en sy raadgewers en vertrouelinge gemik. Die VSA is tans druk besig met ‘n koverte destabiliseringspoging teen Rusland en Oos-Europa.
Paul Craig Roberts, een van Praag se bydraers en ‘n voormalige ekonomiese raadgewer van Ronald Reagan, sê hy het van hoë amptenare in die Amerikaanse administrasie verneem dat Europese politici deur Washington met geld omgekoop word om ‘n Amerikaanse agenda te dryf wat teen die belange van hul lande en kiesers indruis.
Ben Rhodes, adjunk-nasionale raadgewer vir die Withuis, het Rusland gewaarsku dat die Amerikaanse aanslag vorentoe net feller sal word.
Die sekretaris-generaal van NAVO, Anders Fogh Rasmussen, het op sy beurt gewaarsku dat Rusland “die grootste bedreiging vir Europa inhou sedert die Koue Oorlog”, ten spyte daarvan dat die VSA vir die militêre opbou in Europa verantwoordelik is.
NAVO, ‘n verlengstuk van die VSA, hoop om ‘n oorlog op die vasteland teen Rusland te ontketen.
Skrywer praagGepubliseer op 5 September 2014 Kategorieë Internasionale nuus, NuusSleutelwoord Anders Fogh Rasmussen, NAVO, Oekraïne, propaganda, Russiese Federasie, Sapa, sekretaris-generaal van NAVO, VSA, Wallis
Vorige Vorige artikel: Ondersoekverslag van MH17 eersdaags bekend
Volgende Volgende artikel: Die vyand se wiele